ভূটান কৰা স্বাস্থ্য পৰীক্ষাত শৰীৰত কৰ'না ভাইৰাছৰ উপস্থিতি ধৰা পৰা অসমৰ পৰা যোৱা মাৰ্কিন পৰ্যটক গৰাকীয়ে যোৰহাটৰ যিবোৰ ঠাইলৈ গৈছিল সকলোবোৰ ঠাই পৰ্যবেক্ষণত ৰখা হৈছে বুলি জনাই যোৰহাটৰ উপায়ুক্ত ৰস্নি এ কোৰাটিয়ে।
২২ গৰাকী যাত্ৰীৰ সৈতে যোৰহাটৰ নিমাতীঘাটলৈ উভতি অহা এম ভি মহাবাহু জাহাজখনৰ সকলো যাত্ৰীক পৃথকৈ ৰাখি স্বাস্থ্য পৰীক্ষা কৰি থকা হৈছে।
অসম ভ্ৰমণলৈ অহা মাৰ্কিন পৰ্যটক হোৱাইটৰ শৰীৰত ভূটানত প্ৰৱেশ কৰাৰ সময়তে কৰ'না ভাইৰাছৰ উপস্থিতি ধৰা পৰিছিল।
মাৰ্কিন পৰ্যটক গৰাকীয়ে ২২ ফেব্ৰুৱাৰিত যোৰহাটৰ বিভিন্ন ঠাই ভ্ৰমণ কৰি ২৩ ফেব্ৰুৱাৰিত এম ভি মহাবাহু ব্ৰহ্মপুত্ৰ নামৰ জাহাজেৰে জলপথেৰে গুৱাহাটীলৈ গৈছিল।
মাৰ্কিন পৰ্যটক গৰাকীয়ে ২২ ফেব্ৰুৱাৰিত থকা থেঙাল মনৰ নামৰ হোটেল খনৰ কৰ্মচাৰী সকলৰো স্বাস্থ্য পৰীক্ষা কৰি থকা হৈছে বুলি উপায়ুক্ত গৰাকীয়ে জানিবলৈ দিয়ে।
"আমি মাৰ্কিন পৰ্যটক গৰাকীয়ে যোৱা সকলো স্থান নিৰীক্ষণ কৰি আছো আৰু প্ৰয়োজনীয় ব্যৱস্থা গ্ৰহণ কৰিছো। চিন্তিত হোৱাৰ কোনো কাৰণ নাই," উপায়ুক্ত গৰাকীয়ে কয়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
